钦定古今图书集成/明伦汇编/氏族典/第391卷 > 李汉琼
## 钦定古今图书集成/明伦汇编/氏族典/第391卷 > 李汉琼

按《宋史李汉琼传》：“汉琼，河南洛阳人。曾祖裕，祁州刺
史。汉琼有膂力，晋末，补西班卫士。显德中，从征淮南，
改左射指挥使。宋初，迁侍卫马军都虞候，领洮州观
察使。王师征江南，兼战櫂左厢都指挥使。自蕲春攻
岐口，砦拔池州，破铜陵，取当涂，度秦、淮，取巨舰，实苇
其中，纵火攻其水砦拔之。江南平，以功领振武军节”
度。太平兴国二年，出为彰德军节度。太原平，改镇州
兵马钤辖。契丹数万骑寇中山，汉琼与战于蒲城，大
败之，逐至遂城，加检校太尉。六年，以病还京，卒。无子，
弟汉赟、汉彬。太平兴国初，汉赟补供奉官，累仕崇仪
使、知宁州。大中祥符七年，卒。汉彬至礼宾副使。